CELEX: 62018CN0067
Language: sk
Date: 2018-01-30 00:00:00
Title: Vec C-67/18 P: Odvolanie podané 30. januára 2018: Dominique Bilde proti rozsudku Všeobecného súdu (šiesta komora) z 29. novembra 2017 vo veci T-633/16, Bilde/Parlament

7.5.2018   
            
            
               SK
            
            
               Úradný vestník Európskej únie
            
            
               C 161/14
            
         Odvolanie podané 30. januára 2018: Dominique Bilde proti rozsudku Všeobecného súdu (šiesta komora) z 29. novembra 2017 vo veci T-633/16, Bilde/Parlament
   (Vec C-67/18 P)
   (2018/C 161/17)
   Jazyk konania: francúzština
   
      Účastníci konania
   
   
      Odvolateľka: Dominique Bilde (v zastúpení: G. Sauveur, advokát)
   
      Ďalší účastníci konania: Európsky parlament, Rada Európskej únie
   
      Odvolacie dôvody a hlavné tvrdenia
   
   
               —
            
            
               zrušiť napadnutý rozsudok, a tým:
            
         
               —
            
            
               zrušiť rozhodnutie Generálneho tajomníka Európskeho parlamentu z 23. júna 2016, oznámené 6. júla 2016, v ktorom sa uvádza, že „suma 40 320 eura bola nesprávne vyplatená pani Dominique Bilde“ a v ktorom sa nariaďuje splnomocnenému zamestnancovi a účtovnému oddeleniu, aby túto sumu spätne vymáhali,
            
         
               —
            
            
               zrušiť dlžný úpis č. 2016-889 podpísaný generálnym tajomníkom pre financie 29. júna 2016,
            
         
               —
            
            
               nariadiť, aby sa odvolateľke vyplatila náhrada nemateriálnej ujmy, ktorú utrpela v dôsledku bezdôvodných obvinení pred ukončením vyšetrovania, poškodenia povesti a veľmi vážneho zásahu do jej osobného a politického života spôsobeného napadnutým rozhodnutím,
            
         
               —
            
            
               nariadiť, aby sa odvolateľke vyplatila suma v súvislosti s trovami tohto konania,
            
         
               —
            
            
               uložiť Európskemu parlamentu povinnosť nahradiť trovy konania v celom rozsahu.
            
         
      Odvolacie dôvody a hlavné tvrdenia
   
   
               1.
            
            
               Prvý odvolací dôvod sa zakladá na nedostatku právomoci autora aktu:
               
                           —
                        
                        
                           Kancelária Európskeho parlamentu je zodpovedná za finančné rozhodnutia, a nie generálny tajomník,
                        
                     
                           —
                        
                        
                           na generálneho tajomníka neboli delegované žiadne právomoci,
                        
                     
                           —
                        
                        
                           námietka nezákonnosti na základe porušenia nezávislosti členov parlamentu a práva na nestranný proces.
                        
                     
         
               2.
            
            
               Druhý odvolací dôvod sa zakladá na porušení zásady „electa una via“:
               
                           —
                        
                        
                           predseda Parlamentu sa obrátil s prípadom na OLAF a inicioval konanie vo Francúzsku.
                        
                     
         
               3.
            
            
               Tretí odvolací dôvod sa zakladá na porušení práva na obranu:
               
                           —
                        
                        
                           predseda Parlamentu porušil zásadu prezumpcie neviny,
                        
                     
                           —
                        
                        
                           útvary Parlamentu boli stranou v konaní aj sudcom,
                        
                     
                           —
                        
                        
                           Parlament menil výhrady počas konania,
                        
                     
                           —
                        
                        
                           generálny tajomník odmietol vypočuť odvolateľku.
                        
                     
         
               4.
            
            
               Štvrtý odvolací dôvod sa zakladá na prevrátení dôkazného bremena:
               
                           —
                        
                        
                           Parlament žiadal, aby odvolateľka preukázala, že sa nedopustila žiadneho pochybenia, hoci nemal žiadne dôkazy o tom, že k takému konaniu došlo.
                        
                     
         
               5.
            
            
               Piaty odvolací dôvod sa zakladá na nedostatočnom odôvodnení:
               
                           —
                        
                        
                           jediným dôvodom bolo zverejnenie organigramu, ktorý ale nemal žiadnu dôkaznú hodnotu.
                        
                     
         
               6.
            
            
               Šiesty odvolací dôvod sa zakladá na porušení zásad právnej istoty a legitímnych očakávaní:
               
                           —
                        
                        
                           neexistujú žiadne pravidlá, ktoré by stanovovali zoznam dôkazov, ktoré sa majú predložiť, a odvolateľka je preto vystavená svojvôli Parlamentu.
                        
                     
         
               7.
            
            
               Siedmy odvolací dôvod sa zakladá na porušení občianskych práv parlamentných asistentov:
               
                           —
                        
                        
                           Parlament zakazuje asistentom účasť na politickej činnosti.
                        
                     
         
               8.
            
            
               Ôsmy odvolací dôvod sa zakladá na diskriminácii, „Fumus persecutionis“, a zneužití právomoci:
               
                           —
                        
                        
                           odvolateľka bola subjektom tohto konania z dôvodu politickej hostility predsedu Európskeho parlamentu.
                        
                     
         
               9.
            
            
               Deviaty odvolací dôvod sa zakladá na porušení nezávislosti členov parlamentu:
               
                           —
                        
                        
                           Práca parlamentných asistentov sa neobmedzuje na legislatívnu činnosť.
                        
                     
         
               10.
            
            
               Desiaty odvolací dôvod sa zakladá na nedostatočnom skutkovom základe:
               
                           —
                        
                        
                           Parlament len uviedol, že dokumenty predložené odvolateľkou nemali žiadnu dôkaznú hodnotu, napriek tomu, že tieto dokumenty boli dôkazmi o činnosti asistenta,
                        
                     
                           —
                        
                        
                           Parlament nie je schopný svoje tvrdenia podložiť.
                        
                     
         
               11.
            
            
               Jedenásty odvolací dôvod sa zakladá na porušení zásady proporcionality:
               
                           —
                        
                        
                           organigram (počiatočný bod konania iniciovaného predsedom Parlamentu) bol zverejnený vo februári 2015, ale vymáhanie vyplatených súm sa týka obdobia od októbra 2014.